V460H1-LS2, CHIMEI INNOLUX V460H1-LS2 LCD-paneelverspreider | LCDs-Display.com
LCDs-Display.com is 'n spesialiteitsverskaffer van CHIMEI INNOLUX V460H1-LS2.
CHIMEI INNOLUX V460H1-LS2 is nuut & oorspronklike voorraad beskikbaar by LCDs-Display.com, dieselfde dag gestuur met gratis gestuur koste.
Vir die CHIMEI INNOLUX V460H1-LS2-pdf datasheet of gedetailleerde spesifikasies van die CHIMEI INNOLUX V460H1-LS2 of ander CHIMEI INNOLUX LCDs, asseblief e-pos ons, sal ons gelukkig wees om een ​​te voorsien.
Versoek 'n kwotasie van CHIMEI INNOLUX V460H1-LS2 verspreider by LCDs-Display.com. E-pos ons: info@LCDs-Display.com
Verwante model vir "V460H1-LS2"
Verwante sleutelwoorde vir "V460H1-LS2" Dagga en Suid-Afrikaanse gesondheidsorg - Solidariteit GildesSolidariteit Gildes Dagga en Suid-Afrikaanse gesondheidsorg - Solidariteit Gildes
Tuis / Gesondheidpraktisyns Artikel / Dagga en Suid-Afrikaanse gesondheidsorg
Dagga en Suid-Afrikaanse gesondheidsorg
In 2018 het die Suid-Afrikaanse Konstitusionele Hof 'n uitspraak gemaak wat bepaal dat die gebruik van dagga vir beide persoonlike en mediese gebruik wettig is. Dit is egter steeds onwettig om dit buite jou privaat woning te gebruik asook om dit te koop en te verkoop met een uitsondering wat later genoem word.
Voor die verbod in 2018 opgehef is, het advokate die regering onder druk geplaas om die wette te wysig om vrystelling vir mediese gebruik, godsdienstige praktyke, en ander doeleindes toe te laat. Die verbod het toe reeds vanaf 1922 bestaan.
Die woord dagga is afkomstig van die Khoi-Khoi-woord dacha, wat deur die vroeë Europese koloniale setlaars in die Wes-Kaap gebruik is.
Wat sê die kenners oor dagga?
Volgens dr. Lize Weich, senior psigiater en dosent aan die Universiteit Stellenbosch, word die kruiemiddel deur baie mense as 'n onskuldige middel beskou, maar daar is toenemende kommer oor die nadelige invloed daarvan op gesondheid.
“Rook is die mees algemene manier om dagga in te neem, daarom is dit nie verbasend dat longprobleme, chroniese brongitis en emfiseem algemeen onder daggagebruikers voorkom nie,” sê Weich.
Weich verduidelik ook dat langtermyngebruik die geheue en die vermoë om inligting te verwerk, aantas en ook dat dit tot veelvuldige psigiatriese komplikasies soos paniekaanvalle, angs, depressie of psigotiese simptome kan lei.
'n Hoë hoeveelheid daggagebruik word verbind aan 'n verlaging in pro-sosiale doelgerigte gedrag (wanneer individue handelinge kies gebaseer op sekere verwagte uitkomste), apatie en swakker deursettingsvermoë, waarna sommige mense verwys as die “a-motivering­sindroom”.
Die ontwikkelende tienerbrein is veral vatbaar vir die nadelige effekte van daggagebruik.
Watter invloed het dagga tot dusver op Suid-Afrikaanse gesondheidsorg?
In Mei 2019 het die minister van gesondheid, Aaron Motsoaledi, aangekondig dat lae dosisse CBD-produkte vir een jaar buite dwelmregulasies sal val. Dit beteken dat enige produk wat CBD bevat, buite sterk gereguleerde medikasie val en wettig deur iemand verkoop mag word, maar dat jy steeds 'n voorskrif daarvoor nodig het.
CBD of Cannabidiol (hennep-olie) is 'n gewilde natuurlike middel wat vir baie algemene kwale gebruik word. CBD is een van meer as 100 chemiese verbindings wat bekend staan as cannabinoïden in die cannabis- of daggaplant Cannabis Sativa.
Produkte wat CBD bevat het oor die jare baie gewild geword vanweë hul gesondheidsvoordele en word soos volg beskou:
Dit is nie-psigoaktief, wat beteken dat hulle jou nie “hoog” laat voel nie.
Die middel is nieverslawend (nie gewoontevormend nie).
Dit het nie gevaarlike newe-effekte nie.
Dit hou voordele in vir 'n lang lys kwale soos angs, chroniese pyn, en slapeloosheid.
CBD is onder twee voorwaardes vrygestel:
Die maksimum daaglikse dosis moet 20 mg of minder wees.
Die verskaffers mag nie beweer dat CBD 'n spesifieke toestand genees of behandel nie. Dit mag slegs adverteer word om ‘algemene gesondheidsverbeterings­eienskappe’ te hê, of ‘die instandhouding van gesondheid’ bevorder, of om ‘verligting van geringe simptome’ te verlig, mits hierdie simptome nie aan 'n siekte of afwyking gekoppel kan word nie.
Die vrystelling het die volgende voorwaardes vir vervaardigers en kleinhandelaars:
Hulle kan aanspraak maak op beskerming van die vrystelling van produkte wat vervaardig word “uit grondstof en verwerkte produkte van dagga” indien daar geen ekstra CBD bygevoeg word nie.
Die finale produk mag slegs 'n klein fraksie CBD (0,0075%) en 'n maksimum van 0,001% tetrahydrocannabinol (THC) bevat. THC is die belangrikste psigo-aktiewe bestanddeel in dagga.
Die vrystelling sal op 15 Mei 2020 verval tensy dit hernu word.
Van skedule 7 na skedule 4:
CBD was voorheen geklassifiseer as 'n skedule 7-dwelm, maar word nou as skedule 4 geklassifiseer. Dit was voorheen so streng gereguleer soos ander dwelms, naamlik heroïen. Omdat dit nou laer geklassifiseer word, kan jou apteker dit vir jou gee, mits jy 'n voorskrif daarvoor het, net soos vir antibiotika.
Die toekoms van dagga en gesondheidsorg:
Die premier van die Oos-Kaap, Oscar Mabuyane, wil die provinsie die tuiste van Suid-Afrika se eerste daggabedryf maak. Hy is reeds besig om voorstelle van belangstellende internasionale partye te lees en werk aan uitvoerbaarheidstudies om plase te registreer.
Hy sê dat die stigma verbonde aan dagga het ontstaan omdat mense dink dat dit slegs gerook word om “hoog” te voel, maar dat die doel egter is om die Europese en Kanadese markte te betree waar medisyne, biobrandstof en ander produkte daaruit vervaardig word.
Die stad Kaapstad het in Mei aangekondig dat hy oop grond vir die produksie van mediese dagga sal vrystel. Die stad hoop om sy voet in die deur te kry van die ‘onontginde sektor’ in Suid-Afrika.
Die oprigting van die fasiliteit sal 'n belegging van R638 miljoen in kapitaalbesteding tydens die konstruksie van Fase 1 meebring, het die stad gesê. Daarbenewens sal 'n verdere R1,5 miljard gedurende fase twee belê word wat na verwagting in 2023 sal begin.
Tydens Kaapstad se eerste “Cannabis Expo” in April vanjaar het Webber Newdigate Prokureurs by hul stalletjie adverteer dat hulle mense help om 'n lisensie te bekom. Matseliso Taka, een van die firma se prokureurs wat in Lesotho gebaseer is (Lesotho het dagga wettig gemaak vir mediese gebruik), sê wat 'n kliënt nodig het om aansoek te doen om 'n lisensie in Lesotho is 'n aansoekvorm, 'n produksieterrein, die nodige infrastruktuur, en kundiges om te help met die assessering van die omgewing.
Die proses om 'n lisensie vir mediese dagga te bekom, moet ses maande duur, maar “ongelukkig is daar baie korrupsie in die grootste deel van Afrika”, sê Taka, en die enigste manier om die lisensie vinnig te kry, behels dat die “die palms van staatsamptenare gesmeer moet word”.
Die koste verbonde aan die verkryging van 'n lisensie verhinder tans mense om een te kry. Nico Kriek, 'n apteker, regulerende apteker en besturende direkteur van die Cannabis Compliance Bureau wat mense help om lisensies in Suid-Afrika te kry, sê dit kan tot R6 miljoen kos.